Съобщение за план/програма: Подробен устройствен план /ПУП/ – Парцеларен план /ПП/ за елементите на транспортната техническа инфраструктура извън границите на урбанизираните територии за осигуряване на транспортен достъп до площадката на фотоволтаичен парк 
СЪОБЩЕНИЕ 
по чл. 8, ал. 4 на Наредбата за условията и реда за извършване на ЕО
Внесеният от възложителя - Подробен устройствен план /ПУП/ – Парцеларен план /ПП/ за елементите на транспортната техническа инфраструктура извън границите на урбанизираните територии за осигуряване на транспортен достъп до площадката на фотоволтаичен парк, попада в обхвата на т. 9.1 Подробни устройствени планове - парцеларни планове за елементите на техническата инфраструктура извън границите на урбанизираните територии от Приложение 2 към чл. 2, ал. 2, т. 1 от Наредбата за условията и реда за извършване на екологична оценка на планове и програми и подлежи на процедура по преценяване необходимостта от извършване на екологична оценка.      
Внесеното проектно предложение за ПУП-ПП е изготвено на основание Решение № 115 по Протокол № 13/29.10.2024 г. от заседание на Общински съвет – Лозница. Със същото решение се одобрява заданието за устройствения план. Целта на парцеларния план е да се осигури транспортен достъп, до площадката на планиран фотоволтаичен парк, в землищата на с. Каменар и с. Веселина, общ. Лозница. Транспортното осигуряване ще стане посредством промяна предназначението на земеделска земя с начин на трайно ползване „За селскостопански, горски, ведомствен път“ в „Територия на транспорта“. По този начин се осигурява достигането до републиканска и общинска пътна мрежа. Обхватът на разработката се отнася за поземлени имоти с идентификатори: 10759.17.153, 10759.22.175, 10759.25.401, 10759.26.381, 10759.27.161, 10759.34.162 по КК и КР на с. Веселина и 35715.16.125, 35715.16.143, 35715.17.143, 35715.17.133, 35715.18.143, 35715.19.132 и 35715.26.145 по КК и КР на с. Каменар.
Предвижданията за промяна на предназначение на земеделска земя не обхващат цялата площ на всички поземлени имоти. За имотите, за които се предвижда промяна на предназначение на ограничена част от площта им, е необходимо обособяване на отделен поземлен имот за конкретната площ и съответно изменение в действащите кадастрална карта и кадастрални регистри. 
Общата площ, за промяна на предназначението на земеделска земя, е следната:

· 11.548 дка в землището на с. Веселина;

· 18.193 дка в землището на с. Каменар.
Съгласно чл. 2, ал. 1, т. 1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони, следва да се извърши и процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме, с писмо на РИОСВ – Русе с изх. № АО-1021-/1/-24.02.2025 г. 
